**ΤΟ ΕΜΒΑΤΗΡΙΟ**

Του 'παν θα βάλεις το χακί

θα μπεις στην πρώτη τη γραμμή

θα μπεις στην πρώτη τη γραμμή

και ήρωας θα γίνεις

Εκείνος δεν μιλάει πολύ

του 'ναι μεγάλη η στολή

του 'ναι μεγάλη η στολή

και βάσανο οι αρβύλες

Το εμβατήριο που του 'μαθαν να λέει

είναι μονότονο και του 'ρχεται να κλαίει

είναι μονότονο και του 'ρχεται να κλαίει

το εμβατήριο που του 'μαθαν να λέει

Δεν του ΄γραφε ποτέ κανείς

τις νύχτες ξύπναγε νωρίς

τις νύχτες ξύπναγε νωρίς

και μίλαγε για λάθος

Μια μέρα έγινε στουπί

πέταξε πέρα τη στολή

πέταξε πέρα τη στολή

και έκλαψε μονάχος

Το εμβατήριο που του 'μαθαν να λέει

είναι μονότονο και ντρέπεται να κλαίει

είναι μονότονο και ντρέπεται να κλαίει

το εμβατήριο που του 'μαθαν να λέει

 **ΑΡΝΙΕΜΑΙ**

Αρνιέμαι αρνιέμαι αρνιέμαι

οι άλλοι να βαστάνε τα σκοινιά

αρνιέμαι να με κάνουν ό,τι θένε

αρνιέμαι να πνιγώ στην καταχνιά.

Αρνιέμαι αρνιέμαι αρνιέμαι

να είσαι συ και να μην είμαι εγώ

που τη δική μου μοίρα διαφεντεύεις

με τη δική μου γη και το νερό.

Αρνιέμαι αρνιέμαι αρνιέμαι

να βλέπω πια το δρόμο μου κλειστό

αρνιέμαι να `χω σκέψη που σωπαίνει

να περιμένει μάταια τον καιρό.

 **Ο ΔΡΟΜΟΣ**

Ο δρόμος είχε τη δική του ιστορία

κάποιος την έγραψε στον τοίχο με μπογιά

ήταν μια λέξη μοναχά ελευθερία

κι ύστερα είπαν πως την έγραψαν παιδιά

Κι ύστερα πέρασε ο καιρός κι η ιστορία

πέρασε εύκολα απ’ τη μνήμη στην καρδιά

ο τοίχος έγραφε μοναδική ευκαιρία

εντός πωλούνται πάσης φύσεως υλικά

Τις Κυριακές από νωρίς στα καφενεία

κι ύστερα γήπεδο στοιχήματα καυγάς

ο δρόμος είχε τη δική του ιστορία

είπανε όμως πως την έγραψαν παιδιά